cyanic-selkie/wikianc huggingface dataset:
วัดบ้านค่าย
ประวัติ
ชุมชนวัดบ้านค่ายเป็นชุมชนเก่าแก่ทางตอนบนของแม่น้ำระยอง จดหมายเหตุจีนได้กล่าวถึงดินแดนแถบนี้ไว้ตั้งแต่ราว พ.ศ. 1700 จากหนังสือ ประวัติวัดในจังหวัดระยอง เชื่อกันว่าวัดนี้สร้างขึ้นในสมัยกรุงสุโขทัยเป็นราชธานี สมัยที่อาณาจักรขอมยังรุ่งเรืองในแถบนี้ ดังเห็นได้จากซากปรักหักพังของโบสถ์เก่าที่ชาวบ้านเรียกโบสถ์ขอม จากร่องรอยของศิลาแลงเก่าแก่ เสมา และธรรมจักรที่มีลวดลายแบบศิลปะขอม ซึ่งมีอายุมากกว่า 1,000 ปี
เชื่อกันว่าวัดถูกทิ้งร้างมานานจนมีชาวระยองผู้หนึ่งนามว่า นายตาล ได้มาตั้งบ้านเรือนบริเวณนี้ และได้ขอแรงชาวบ้านให้มาช่วยกันสร้างกุฏิสงฆ์ขึ้น ก่อนจะอาราธนาอุปัชฌาย์แป้นจากวัดวงเวียนตะเคียนเจ็ดต้น (วัดบ้านเก่า) มาจำพรรษา ได้สร้างอุโบสถหลังใหม่ขึ้น เพื่อให้มีสถานที่ประกอบพิธีกรรมและทำกิจของสงฆ์ แต่เนื่องจากวัดอยู่บริเวณที่กระแสน้ำไหลผ่าน ทำให้น้ำเซาะตลิ่งในฤดูน้ำหลาก จึงย้ายวัดมาอยู่ตอนล่าง ซึ่งมีผู้ถวายที่ดินให้แก่วัดราว 40 ไร่นามว่านายเรือง เมื่อสร้างวัดใหม่ขึ้นจึงเรียกวัดเดิมว่า "วัดบน" ส่วนวัดใหม่เรียก "วัดล่าง" ปัจจุบันเปลี่ยนเป็น "วัดบ้านค่าย" ทางด้านเหนือของวัดแต่เดิมปรากฏร่องรอยคันดินเป็นแนวยาว ชาวบ้านเชื่อกันว่าเป็นค่ายของขอมจึงเรียกชื่อว่าวัดบ้านค่าย วัดได้รับพระราชทานวิสุงคามสีมาเมื่อวันที่ 24 มกราคม พ.ศ. 2506 เขตวิสุงคามสีมา กว้าง 15 เมตร ยาว 30 เมตร
อาคารเสนาสนะ
อุโบสถสร้างเมื่อ พ.ศ. 2507 สร้างแทนอุโบสถหลังเก่าที่ชำรุดทรุดโทรม และทำการบูรณะปฏิสังขรณ์หลังคาอุโบสถใหม่เมื่อ 2551 บริเวณอุโบสถเก่า มีเรื่องเล่าว่า มีเสือแม่ลูกอ่อนอยู่ หลวงพ่อแป้น พิจารณาแล้วเห็นว่าทำเลเหมาะสม จึงยกโรงอุโบสถขึ้นและใช้อุโบสถหลังนี้ทำสังฆกรรมการ
มณฑปสร้างขึ้น ราวปี พ.ศ. 2455 ลักษณะเป็นมณฑปก่ออิฐถือปูน ตั้งบนฐานสูงมีลานประทักษิณเดินได้โดยรอบ หลังคาเครื่องไม้ทรงปราสาทเรือนยอด ส่วนยอดบนสุดเป็นสถูปทรงระฆัง หลังคาทุกด้านยกจั่ว มีเครื่องลำยองปูนปั้นประดับ หน้าบันตกแต่งด้วยลายเทพนมและลายกระหนก ที่คอสองประดับด้วยลายปูนปั้นรูปสัตว์มงคลแบบศิลปะจีน เช่น มังกร เสือ เป็ดแมนดาริน นกยูง สิงโต กิเลน และกวางส่วนที่มุมอาคารเป็นรูปครุฑยุดนาคมีช่องประตูทางด้านหน้าและหลังด้านละ 1 ประตู ด้านข้างมีช่องหน้าต่างบานประตูหน้าต่างเป็นไม้ ภายในประดิษฐานพระพุทธรูป และรอยพระพุทธบาทจำลอง
อัครวัฒน์ อัศวเหม
อัครวัฒน์ อัศวเหม เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสมุทรปราการ ครั้งแรกในปี 2562 สังกัดพรรคพลังประชารัฐ และเป็นประธานคณะกรรมาธิการการวิทยาศาสตร์ เทคโนโลยี วิจัยและนวัตกรรมในสภาผู้แทนราษฎรไทย ชุดที่ 25 รวมทั้งเขายังเป็นหลานของ วัฒนา อัศวเหม อดีตรัฐมนตรีและนักการเมืองในจังหวัดสมุทรปราการ
ประวัติ
อัครวัฒน์ อัศวเหม เกิดเมื่อวันที่ 8 พฤศจิกายน พ.ศ. 2507 เป็นบุตรของนายสมศักดิ์ (พี่ชายนายวัฒนา อัศวเหม) กับนางกุสุมาลัย อัศวเหม เขาสำเร็จการศึกษาระดับปริญญาตรี นิติศาสตรบัณฑิต จากจุฬาลงกรณ์มหาวิทยาลัย และระดับปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
การทำงาน
อัครวัฒน์ อัศวเหม เริ่มทำงานการเมืองในพื้นที่จังหวัดสมุทรปราการ โดยการลงสมัครรับเลือกตั้งเป็นสมาชิกสภาจังหวัด (ส.จ.) หลายสมัย และรับเลือกเป็นนายกองค์การบริหารส่วนจังหวัดสมุทรปราการ ในปี 2546 ซึ่งเป็นการเลือกโดยอ้อม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 อัครวัฒน์ อัศวเหม ลงสมัคร ส.ส.ครั้งแรกในนามพรรคมหาชน แต่ไม่ได้รับเลือกตั้ง ต่อมาปี 2554 ได้ลงสมัครรับเลือกตั้ง ส.ส.อีกครั้ง ในนามพรรคมาตุภูมิ แต่แพ้ให้กับ อรุณลักษณ์ กิจเลิศไพโรจน์ จากพรรคเพื่อไทย หลังจากนั้นได้รับแต่งตั้งเป็นรองนายกองค์การบริหารส่วนจังหวัดสมุทรปราการ และเคยปฏิบัติหน้าที่แทนนายกองค์การบริหารส่วนจังหวัด (ชนม์สวัสดิ์ อัศวเหม)
อัครวัฒน์ อัศวเหม เคยได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง กระทั่งในปี 2562 เขาได้ลงสมัครรับเลือกตั้ง ส.ส.จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ และได้รับเลือกตั้งเป็น ส.ส.สมัยแรก
Spirobolida
Spirobolida เป็นอันดับของกิ้งกือหลังค่อมที่มีอยู่ 500 สปีชีส์ใน 12 วงศ์ สมาชิกของอันดับนี้ถูกจำแนกด้วยการมีรอยบากบริเวณหัวที่พาดขึ้นมาจากปาก สปีชีส์ในสกุลนี้ส่วนมากอาศัยอยู่ในเขตร้อน หลายสปีชีส์มีสีสันสดใส ตัวผู้โตเต็มวัยมีขาคู่ที่แปดและเก้าที่เปลี่ยนไปเป็นโกโนพอด (gonopod) โดยโกโนพอดคู่แรกใช้ในการขนถ่ายสเปิร์ม คู่ที่สองรวมกันเป็นโครงสร้างคล้ายแผ่นจาน อันดับนี้แบ่งออกสิบสองวงศ์ในสองอันดับย่อย:
อันดับย่อย Spirobolidea อันดับย่อย Trigoniulidea
ธานี ยี่สาร
ธานี ยี่สาร เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรจังหวัดเพชรบุรี 5 สมัย ระหว่างปี 2535 จนถึงปี 2549 เคยเป็นแกนนำกลุ่ม 16 และเป็นอดีตกรรมการบริหารพรรคไทยรักไทย (บ้านเลขที่ 111)
ประวัติ
ธานี ยี่สาร เกิดเมื่อวันที่ 4 กันยายน พ.ศ. 2497 เป็นบุตรของนายพิน กับนางเฉลา ยี่สาร เขาเข้าเรียนชั้นประถมที่โรงเรียนท่ายางประชาสรรค์ ชั้นมัธยมที่โรงเรียนอรุณประดิษฐ จนได้เรียนต่อปริญญาตรีทางด้านรัฐศาสตร์ และปริญญาโท รัฐประศาสนศาสตร์ จากมหาวิทยาลัยรามคำแหง
ธานี ยี่สาร สมรสกับนางทัศนาวดี ยี่สาร (สกุลเดิม บริสุทธิ์) ไม่มีบุตร
การทำงาน
ธานี ยี่สาร เริ่มทำงานการเมืองท้องถิ่นในปี 2523 โดยการลงสมัครรับเลือกตั้งเป็นสมาชิกสภาจังหวัด (ส.จ.) จนกระทั่งมีการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 เขาจึงได้เข้าร่วมกับพรรคสามัคคีธรรม โดยการชักชวนของพลอากาศเอก เกษตร โรจนนิล และได้รับเลือกเป็น ส.ส.สมัยแรก
จากนั้นเขาจึงได้ย้ายไปสังกัดพรรคชาติพัฒนา และรวมกลุ่ม ส.ส.เป็นกลุ่ม 16 ได้รับเลือกตั้งเป็น ส.ส.สมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และย้ายไปสังกัดพรรคชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 แต่ในปี 2539 เขาตัดสินใจไม่ลงสมัครรับเลือกตั้ง เพื่อหลีกทางให้กับ พิเชษฐ สถิรชวาล ซึ่งเคยเป็นผู้สมัครพรรคเดียวกันแต่สอบตกในครั้งก่อน
ธานี ยี่สาร เข้าร่วมงานการเมืองอีกครั้งในปี 2544 กับพรรคไทยรักไทย และเป็นกรรมการบริหารพรรค รวมทั้งลงสมัครรับเลือกตั้งเป็น ส.ส.อีก 2 สมัย คือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จนกระทั่งเกิดการรัฐประการในปี 2549 และยุบพรรคไทยรักไทย
ธานี ยี่สาร เป็นนักการเมืองมากบารมีคนหนึ่ง เคยได้รับการแต่งตั้งเป็นเลขานุการรัมนตรีว่าการกระทรวงแรงงานและสวัสดิการสังคม (สมพงษ์ อมรวิวัฒน์) เลขานุการรัฐมนตรีฯ (สรอรรถ กลิ่นประทุม)
หลังถูกตัดสิทธิ์ทางการเมือง เขาก็ยังมีบทบาทในการจัดวางตัวผู้สมัคร ส.ส.ให้กับพรรคเพื่อไทย
ไฮเออโรกลีฟแบบตัวเขียน
ไฮเออโรกลีฟแบบตัวเขียน (Cursive hieroglyphs) เป็นรูปแบบของไฮเออโรกลีฟอียิปต์ที่ใช้เขียนเอกสารทางศาสนา เช่นคัมภีร์มรณะ รูปแบบการเขียนนี้มักเขียนกับหมึกด้วยแปรงกกลงในพาไพรัส, ไม้ หรือหนัง
ไฮเออโรกลีฟแบบตัวเขียนมีความแตกต่างกับรูปแบบไฮเออร์โลกลิฟต์ตัวเขียนจริงที่มีชื่อว่า ไฮอะแรติก (Hieratic) อย่างไรก็ตาม บางสัญลักษณ์มีอิทธิพลในรูปลักษณ์จากไฮอะแรติก หนึ่งในข้อแตกต่างสำคัญคือ การสอดคล้องของไฮเออโรกลีฟแบบตัวเขียนไม่มั่นคง โดยขึ้นอยู่กับเนื้อหาว่าเขียนจากซ้ายไปขวาหรือขวาไปซ้าย ในขณะที่ไฮอะแรติกเขียนด้วยขวาไปซ้ายเสมอ ถึงแม้ว่าการเขียนขวาไปซ้ายเป็นรูปแบบที่นิยมที่สุดในไฮเออโรกลีฟแบบตัวเขียน แต่ส่วนใหญ่มักเขียนเป็นแนวตั้งมากกว่าแนวนอน
บูซิดเราะฮ์
บูซิดเราะฮ์ (بوسدرة; บางครั้งสะกดเป็น อะบูซิดเราะฮ์) เป็นอำเภอในประเทศกาตาร์ ตั้งอยู่ในเทศบาลอัรร็อยยาน ในสำมะโน ค.ศ. 2015 ตัวเมืองตั้งอยู่ในอำเภอโซนหมายเลข 55 ที่มีประชากร 283,675 คน ซึ่งรวมเมืองนิวฟิรีญุลฆอนิม อัลอะซีซียะฮ์ อัลวะอับ ฟิรีญุซเซาดาน มุอัยษิร อัลเมียะอ์รอฎ ฟิรีญุลมะนาศีร ฟิรีญุลมุรเราะฮ์ และอัสซัยลียะฮ์ไว้ด้วย
ศัพทมูลวิทยา
ส่นวแรกของชื่ออำเภอคือ "อะบู" หมายถึง "พ่อ" และ "ซิดเราะฮ์" คือต้นซิดร์ (Ziziphus nummularia) ที่เติบโตในบริเวณนี้
มีวี
มีวี (MeWe) เป็นสื่อสังคมและบริการเครือข่ายสังคมสัญชาติอเมริกันซึ่งบริษัทสกรุปเปิลส์เป็นเจ้าของ มาตรการการกลั่นกรองเนื้อหาที่ไม่เด็ดขาดของมีวีทำให้เว็บไซต์นี้เป็นที่นิยมในกลุ่มอนุรักษนิยมอเมริกัน นักทฤษฎีสมคบคิด และผู้ต่อต้านวัคซีน  เว็บไซต์นี้ยังได้รับความนิยมในฮ่องกงในเดือนพฤศจิกายน พ.ศ. 2563 เนื่องจากความกังวลต่อการเซ็นเซอร์ที่อาจเอนเอียงไปทางจีนของเฟซบุ๊ก
ส่วนต่อประสาน (interface) ของมีวีได้รับการบรรยายว่าคล้ายกับเฟซบุ๊ก ถึงแม้ว่ามีวีจะบรรยายตัวเองว่า "ตรงข้ามเฟซบุ๊ก" เพราะเน้นนโยบายความเป็นส่วนตัวของข้อมูลก็ตาม
ไม้เลื้อย
ไม้เลื้อย หรือ ไม้เถา คือ พืชที่ไม่มีเนื้อไม้แข็ง ทำให้ไม่สามารถทรงตัวได้โดยลำพัง ลำต้นเลื้อยไปตามดินหรือพันสิ่งที่อยู่ใกล้เคียงเป็นที่ยึดเกาะเพื่อพยุงให้ลำต้นเจริญอยู่ได้ โดยอาจมีอวัยวะพิเศษช่วยในการเกี่ยวยึด เช่น ราก มือเกาะ ขอเกี่ยว ไม้เลื้อยเป็นประเภทหนึ่งในการจำแนกพืชตามโครงสร้างและทรงของลำต้น คือ ไม้ยืนต้นหรือไม้ต้น, ไม้พุ่ม, ไม้ล้มลุกหรือพืชลำต้นอ่อนและ ไม้เถาหรือไม้เลื้อย (vines หรือ climber)
ศัพทมูลวิทยา
ไม้เลี้อย บางครั้งอาจเรียก ไม้เถา หรือ ไม้เถาเลื้อย ในภาษาอังกฤษโดยทั่วไปไม้เลื้อยเรียก vine มาจากภาษาละติน vīnea "เถาองุ่น" (grapevine) และ "ไร่องุ่น" (vineyard) ซึ่งมาจาก vīnum แปลว่า "ไวน์" (wine) และในบางพื้นที่ไม้เลื้อยแบ่งเป็น 2 ประเภทคือ vine คือพืชไม้เลื้อยเฉพาะสกุลองุ่น และ climber หรือ climbing plant สำหรับไม้เลื้อยชนิดอื่นที่เหลือ ในภาษาจีน 藤本植物 (Téngběn zhíwù, เถิงเปิ่นจึอู้) แปลตามตัวว่า "พืชเถา" 藤 หมายถึง ไม้เถา หรือพืชตระกูลหวาย
รูปแบบการเจริญเติบโต
พืชประเภทไม้เลื้อย หรือไม้เถา โดยทั่วไปเจริญเติบโตมีลำต้นเลื้อย (trailing stem) ตั้งแต่เริ่ม เช่น พวงชมพู กระเทียมเถา สร้อยอินทนิล บอระเพ็ด ตำลึง อัญชัน กลอย นมตำเลีย เป็นต้น บางครั้งไม้เลื้อยอาจรวมพืชจำพวกไม้รอเลื้อย (scandent) หรือที่เรียก ไม้พุ่มกึ่งเลื้อย, ไม้พุ่มกึ่งไม้เถา, หรือ ไม้พุ่มรอเลื้อย ซึ่งเติบโตเป็นพุ่ม (shrub) ในช่วงแรกสามารถทรงตัวอยู่ได้เมื่อขึ้นอยู่ตามลำพัง และแตกกิ่งก้านรอบทิศโดยกิ่งก้านไม่เลื้อยทอดลงดิน ต่อเมื่อกิ่งก้านบางส่วนทอดเอนเข้าใกล้ต้นไม้อื่นหรือสิ่งอื่นที่อยู่ใกล้เคียง กิ่งก้านนั้นจะเลื้อยพันสิ่งนั้น ๆ (เป็นไม้เลื้อยในบางเวลาเมื่อทอดเอนกับสิ่งยึดเกาะได้) เช่น ถอบแถบน้ำ สักขี สำมะงา การเวก นมแมว โนรา เฟื่องฟ้า เป็นต้น
วัตถุประสงค์
ไม้เลื้อย มีลำต้นที่มีรูปแบบการเจริญเติบโตแบบอาศัยการเลื้อย พัน เกาะ เพื่อวัตถุประสงค์ 2 ประการคือ ไม้เลื้อยวิวัฒนาการโดยสร้างตามแนวยาว (ยืดยาว) แทนที่จะลงทุนใช้พลังงานจำนวนมากในการสร้างเนื้อเยื่อ (เนื้อไม้) ที่ใช้เป็นโครงสร้างในการทรงตัว อาจอาศัยหินที่เปิดโล่ง พืชอื่น หรือสิ่งพยุงอื่น ๆ ในการสนับสนุนการเจริญเติบโต และสามารถเข้าถึงแสงแดดได้ด้วยการลงทุนพลังงานน้อยที่สุด เป็นรูปแบบการเจริญเติบโตที่ประสบความสำเร็จอย่างสูงในพืชเช่น พวงชมพู สายน้ำผึ้ง ซึ่งเป็นชนิดพันธุ์รุกรานในบางส่วนของอเมริกาเหนือ และขี้ไก่ย่าน ซึ่งเป็นชนิดพันธุ์รุกรานในประเทศไทย ไม้เลื้อยเขตร้อนบางชนิดเจริญเติบโตแบบเบนออกจากแสง (skototropism ― ในทางตรงข้ามของการเบนเข้าหาแสง) พยายามงอกไปยังทิศทางที่ไม่มีแสง การเจริญเติบโตลักษณะนี้เพื่อทำให้กิ่งก้านของไม้เลื้อยงอกไปถึงโคนต้นไม้ และอาศัยปีนขึ้นไปยอดไม้ที่สว่างกว่าได้อย่างรวดเร็ว รูปแบบการเจริญเติบโตของไม้เลื้อยอาจสามารถครองพื้นที่ขนาดใหญ่ได้อย่างรวดเร็วโดยไม่ต้องปีนสูง เช่น แพงพวยฝรั่ง และ หูเสือเลื้อยใบด่าง (Glechoma hederacea) นอกจากนี้ไม้เลื้อยสามารถปรับตัวให้เข้ากับสภาพพื้นที่ เช่น เถาของไม้เลื้อยสามารถหยั่งรากลงดินในพื้นที่ที่มีดินอุดมสมบูรณ์เป็นหย่อม ๆ มีดินน้อยหรือไม่มีเลย และใบส่วนใหญ่ยังเจริญเฉพาะในบริเวณที่สว่างและโล่งหรือมีแสงแดดส่องถึงเป็นช่วง ๆ เพื่อให้ได้ประโยชน์สูงสุดจากทั้งสองสภาพแวดล้อม
กลไกการเลื้อย
ในรูปแบบอื่นได้แก่ เฟตเทอร์บุช (Pieris phillyreifolia) เป็นไม้เถาที่เลื้อยโดยไม่มีรากเกาะ มือเกาะ หรือหนาม แต่ใช้การแทรกลำต้นของมันเข้าไปในรอยแยกในเปลือกของไม้ยืนต้นที่มีเปลือกเป็นเส้นใย ลำต้นเฟตเทอร์บุชที่อยู่ในเปลือกของต้นไม้อื่นมีลักษณะแบนเป็นพิเศษ และงอกกิ่งออกมาจากซอกไม้เป็นระยะ ๆ และถี่ขึ้นในจุดที่มีแสงส่องเช่น ใกล้ยอดไม้
ไม้เลื้อยส่วนใหญ่เป็นไม้ดอก ไม้เลื้อยยังแบ่งได้เป็นพวกมีผิวไม้ (มีเปลือกลำต้นแข็ง) เช่น วีสเตียเรีย กีวี และบอระเพ็ด และไม้เลื้อยที่เป็นไม้ล้มลุก (มีลำต้นอ่อน) เช่น มอร์นิ่งกลอรี่
กลุ่มไม้เลื้อยแปลกกลุ่มหนึ่งคือเฟิร์นสกุลย่านลิเภา ซึ่งเป็นเฟิร์นเถา เลื้อยด้วยใบ โดยการคลี่ใบออกจากปลายและงอกยาวออกไปเรื่อย ๆ ไม่หยุด จนปกคลุมก่อตัวเป็นพุ่มเมื่อบนต้นไม้ หรือก้อนหิน
รูปแบบการเลื้อย
ทิศทางการหมุนของปลายยอดในระหว่างการปีนป่ายเป็นไปด้วยตัวมันเอง และไม่ได้มาจากการไล่ตามแสงอาทิตย์ขึ้นไปสู่ท้องฟ้า (อย่างที่บางครั้งคิดไว้) ทิศทางของการบิดพันจึงไม่ขึ้นอยู่กับว่าพืชกำลังเติบโตอยู่ด้านใดของโลกที่แบ่งตามเส้นศูนย์สูตร
การหมุนที่ตรงข้ามกันของ มอร์นิงกลอรี และสายน้ำผึ้ง เป็นแนวคิดของเนื้อเพลงเชิงเสียดสี "Misalliance" เขียนและร้องโดยไมเคิล ฟรานเดอร์ (Michael Flanders) และโดนัลด์ สวอนน์ (Donald Swann)
หอสมุดแจ็กเกอร์
หอสมุดแจ็กเกอร์ (Jagger Library) หรือที่รู้จักกันในชื่อ ห้องอ่านหนังสือแจ็กเกอร์ (Jagger Reading Room), ก่อนหน้านี้รู้จักกันในชื่อ '''ห้องสมุดทางยาวเจ. ดับเบิลยู. แจ็กเกอร์''' (J. W. Jagger Linear Library) เป็นห้องอ่านหนังสือหลักของหอสมุดมหาวิทยาลัยเคปทาวน์
ภายใน ค.ศ. 1980 หอสมุดดังกล่าวได้เป็นส่วนหนึ่งของหอสมุดแปดแห่งที่มหาวิทยาลัยเคปทาวน์ และเป็นสำนักงานใหญ่ของบริการหอสมุดของมหาวิทยาลัย จากนั้นได้บรรจุหนังสือ 518,000 เล่มจาก 741,000 เล่มที่มีอยู่ในเครือข่ายหอสมุด และสามารถรองรับผู้อ่าน 1,280 คนในห้องอ่านหนังสือ
ส่วนใน ค.ศ. 2011 มหาวิทยาลัยได้เริ่มโครงการเพื่อฟื้นฟูหอสมุดแจ็กเกอร์ให้กลับสู่สภาพเดิม ทางเดินและระเบียงที่ติดตั้งใน ค.ศ. 1960 และ 1970 ถูกถอดออก และต่อมาได้รับการทาสี, ตกแต่งใหม่ รวมถึงได้รับการบูรณะองค์ประกอบดั้งเดิม ซึ่งกลายเป็นหอสมุดหลักของมหาวิทยาลัยเคปทาวน์อีกครั้ง
หอสมุดแห่งนี้ถูกทำลายบางส่วนจากเหตุเพลิงไหม้ที่ภูเขาโต๊ะ ค.ศ. 2021 อย่างไรก็ตาม ระบบตรวจจับไฟของห้องสมุดได้ยับยั้งการทำลายของที่สะสมไว้ทั้งหมด
การพิจารณาคดีสโกปส์
การพิจารณาคดีสโกปส์ (Scopes Trial) หรือชื่ออย่างเป็นทางการว่า คดีระหว่างรัฐเทนเนสซีกับจอห์น ทอมัส สโกปส์ (The State of Tennessee v. John Thomas Scopes) เป็นคดีความในประวัติศาสตร์สหรัฐเมื่อเดือนกรกฎาคม 1925 ใจความว่า จอห์น ที. สโกปส์ จำเลยประกอบอาชีพครูไฮสกูล ถูกกล่าวหาว่าฝ่าฝืนรัฐบัญญัติบัตเลอร์ของรัฐเทนเนสซี ซึ่งห้ามสอนวิวัฒนาการในโรงเรียนที่ได้รับเงินอุดหนุนจากรัฐ การพิจารณาคดีดังกล่าวจงใจจัดขึ้นเพื่อดึงดูดความสนใจของสาธารณะต่อเมืองขนาดเล็กชื่อ เดย์ตัน รัฐเทนเนสซี อันเป็นสถานที่จัดการพิจารณาคดี ทั้งนี้ ไม่แน่นอนว่าสโกปส์ได้สอนวิวัฒนาการจริงหรือไม่ แต่เขาเจตนากล่าวโทษตนเองเพื่อให้คดีนี้มีจำเลย
สโกปส์ถูกวินิจฉัยว่ามีความผิดและถูกปรับเป็นเงิน 100 ดอลลาร์สหรัฐ (เทียบเท่ากับ 1,500 ดอลลาร์สหรัฐในปี 2019) แต่มีการกลับคำตัดสินด้วยเหตุทางเทคนิค การพิจารณาคดีนี้ประสบความสำเร็จในการดึงดูดความสนใจระดับประเทศ มีผู้สื่อข่าวระดับชาติแห่กันมาที่เดย์ตันเพื่อทำข่าวทนายความชื่อดังที่ตกลงมารับทำคดีให้ทั้งสองฝ่าย วิลเลียม เจนนิงส์ ไบรอัน ผู้สมัครรับเลือกตั้งประธานาธิบดีสามสมัยและอดีตรัฐมนตรีว่าการกระทรวงการต่างประเทศ ว่าความให้โจทก์ ส่วนแคลเรนซ์ แดร์โรว์ ทนายความจำเลยผู้มีชื่อเสียง ว่าความให้สโกปส์ การพิจารณาคดีนี้ยังตีแผ่กรณัพิพาทระหว่างผู้ถือความเชื่อดั้งเดิม (fundementalist) กับผู้ถือความเชื่อสมัยใหม่ (modernist) โดยผู้ถือความเชื่อสมัยใหม่กล่าวว่าวิวัฒนาการเข้ากันไม่ได้กับศาสนา ส่วนผู้ถือความเชื่อดั้งเดิม กล่าวว่าพระวจนะของพระเป็นเจ้าที่ปรากฏในคัมภีร์ไบเบิลมีลำดับความสำคัญเหนือกว่าความรู้ของมนุษย์ทั้งปวง
สันติ กีระนันทน์
ผู้ช่วยศาสตราจารย์ สันติ กีระนันทน์ เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ ในปี 2562 เป็นอดีตกรรมการผู้ช่วยรัฐมนตรีประจำกระทรวงอุตสาหกรรม เป็นหนึ่งในคณะทำงานด้านเศรษฐกิจของพรรคพลังประชารัฐที่นำโดย สมคิด จาตุศรีพิทักษ์
ประวัติ
สันติ กีระนันทน์ เกิดเมื่อวันที่ 8 กุมภาพันธ์ พ.ศ. 2505 เขาสำเร็จการศึกษาจากโรงเรียนกรุงเทพคริสเตียนวิทยาลัย และโรงเรียนสวนกุหลาบวิทยาลัย จบการศึกษาระดับปริญญาตรีและปริญญาโท ระดับละ 2 ปริญญา คือ บัญชีบัณฑิต (การบัญชี) เกียรตินิยม จากจุฬาลงกรณ์มหาวิทยาลัย เศรษฐศาสตรบัณฑิต (เศรษฐศาสตร์ธุรกิจ) จากมหาวิทยาลัยสุโขทัยธรรมาธิราช ปริญญาโท วิทยาศาสตรมหาบัณฑิต (Computer Science) จุฬาลงกรณ์มหาวิทยาลัย และพาณิชยศาสตรมหาบัณฑิต (การบริหารธุรกิจ) มหาวิทยาลัยธรรมศาสตร์ นอกจากนั้นเขายังจบการศึกษาระดับปริญญาเอก บริหารธุรกิจดุษฎีบัณฑิต (Finance) จากจุฬาลงกรณ์มหาวิทยาลัย ภายใต้โครงการนานาชาติ (International Program) ร่วมผลิตดุษฎีบัณฑิตทางบริหารธุรกิจร่วม 3 สถาบัน คือ จุฬาลงกรณ์มหาวิทยาลัย มหาวิทยาลัยธรรมศาสตร์ และสถาบันบัณฑิตพัฒนาบริหารศาสตร์ (Joint Doctoral program in Business Administration - JDBA) ซึ่่งได้รับการสนับสนุนจาก Canadian International Development Agency (CIDA) โดยเขาได้รับ Merit Award ตลอดการเรียนในหลักสูตร
การทำงาน
สันติ กีระนันทน์ เคยทำงานเป็นอาจารย์ประจำคณะพาณิชยศาสตร์และการบัญชี จุฬาลงกรณ์มหาวิทยาลัย มีตำแหน่งทางวิชาการเป็นผู้ช่วยศาสตราจารย์ ในสาขาวิชาบริหารธุรกิจ เคยดำรงตำแหน่งคณบดีคณะบริหารธุรกิจ มหาวิทยาลัยรังสิต ตามคำชักชวนของ ดร.อาทิตย์ อุไรรัตน์ เคยทำงานในตลาดหลักทรัพย์แห่งประเทศไทย ตำแหน่งรองผู้จัดการ โดยรับผิดชอบสายงานการตลาดผู้ลงทุน และการตลาดผู้ระดมทุน เป็นผู้ริเริ่มการจัดทำ Live platform เพื่อสนับสนุนให้เกิดการสนับสนุน startup โดยใช้กลไกตลาดทุน นอกจากนั้น เขายังเคยดำรงตำแหน่งกรรมการผู้จัดการ บริษัท ทริส คอร์ปอเรชั่น จำกัด ซึ่งเป็นบริษัทที่ปรึกษาผู้ประเมินผลงานของหน่วยงานราชการและรัฐวิสาหกิจ และบริษัท ทริสเรทติ้ง จำกัด ซึ่งเป็นสถาบันจัดอันดับเครดิตสัญชาติไทย เพียงบริษัทเดียวในประเทศไทย โดยทำงานอยู่ใน 2 บริษัทดังกล่าวเป็นเวลา 5 ปี ก่อนจะกลับมาทำงานที่ตลาดหลักทรัพย์แห่งประเทศไทย
หลังจากออกจากตลาดหลักทรัพย์แห่งประเทศไทย ก็ได้ดำรงตำแหน่ง กรรมการผู้ช่วยรัฐมนตรี ประจำกระทรวงอุตสาหกรรม เป็นผู้สร้าง InnoSpace เพื่อสนับสนุนให้เกิด startup ในประเทศไทย โดยได้รับความร่วมมือในการก่อตั้งจาก CyberPort, Hong Kong.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ผศ.ดร.สันติ ได้สมัครรับเลือกตั้งสมาชิกสภาผู้แทนราษฎรแบบัญชีรายชื่อ สังกัดพรรคพลังประชารัฐ ในลำดับที่ 6 และได้รับเลือกตั้งเป็น ส.ส.สมัยแรก โดยสันติ เป็นสมาชิกในกลุ่ม 4 กุมารในพรรคพลังประชารัฐ ต่อมาเขาได้ลาออกจากการเป็นสมาชิกสภาผู้แทนราษฎร พร้อมกับ สุพล ฟองงาม เพื่อไปร่วมงานกับ พรรคสร้างอนาคตไทย ของสมคิด จาตุศรีพิทักษ์ และได้รับหน้าที่เป็นรองหัวหน้าพรรคสร้างอนาคตไทย ต่อมาในปี 2566 เขาได้ลาออกจากทุกตำแหน่งในพรรคสร้างอนาคตไทย และเข้าร่วมงานกับพรรคชาติไทยพัฒนา
สาลี่เป็ด
สาลี่เป็ด หรือ สาลี่ขาวจีน  เป็นไม้ผลอยู่ในสกุลสาลี่ และเป็นลูกผสมเฉพาะพันธุ์ที่มีถิ่นกำเนิด ปลูก และใช้บริโภคทั่วไปในทางเอเชียตะวันออกโดยเฉพาะในภาคเหนือของประเทศจีน ผลมีทรงคล้ายแพร์ (Pyrus communis) ผลสาลี่เป็ดมีสีขาวออกเหลืองอ่อน ส่วนหัวติดก้านมีสีน้ำตาล มีความกรอบฉ่ำ มีปริมาณน้ำสูง มีปริมาณน้ำตาลค่อนข้างต่ำกว่าชนิดอื่นและออกเปรี้ยว รูปทรงของผลสาลี่เป็ดคล้ายลำตัวและหางของเป็ดแมลลาร์ด ทำให้นิยมเรียกชื่อ สาลี่เป็ด  มากกว่าเรียก สาลี่ขาว หลักฐานทางพันธุกรรมระดับโมเลกุลล่าสุดยืนยันความสัมพันธ์ใกล้ชิดกับลูกแพร์ไซบีเรีย (Pyrus ussuriensis) และบางครั้งสามารถจัดเป็นสายพันธุ์ย่อยของสาลี่จีน (Pyrus pyrifolia)
ลักษณะทางพฤกษศาสตร์
ผลเดี่ยว เนื้อนุ่ม ผิวบางมีสีขาวออกเหลืองอ่อน ส่วนหัวติดก้านมีสีน้ำตาล แกนแข็งที่เป็นพูหุ้มเมล็ดข้างในค่อนข้างใหญ่ ผลเล็ก เนื้อน้อย ร่วนกรอบ น้ำหนักประมาณ 180 กรัมต่อลูก รูปทรงของผลมีความโดดเด่นคล้ายลำตัวของเป็ดแมลลาร์ด
เกย์เฟรนด์ลี
เกย์เฟรนด์ลี หรือ เป็นมิตรต่อเกย์ (Gay-friendly) คือ สถานที่ นโยบาย ผู้คน หรือสถาบันที่เปิดรับและยินดีต้อนรับเกย์ (รวมไปถึงชุมชนบุคคลที่มีความหลากหลายทางเพศด้วย) เพื่อสร้างสภาพแวดล้อมที่สนับสนุนบุคคลและความสัมพันธ์ของบุคคลที่เป็นเกย์ โดยเคารพต่อคนทุกหมู่เหล่า ปฏิบัติต่อทุกคนอย่างเท่าเทียม และไม่ด่วนสรุปโดยไม่มีข้อมูลแน่ชัด คำว่าเกย์เฟรนด์ลีนั้นเป็นศัพท์ที่เกิดขึ้นในอเมริกาเหนือในช่วงปลายศตวรรษที่ 20 โดยเป็นผลพลอยได้จากการบวนการเกี่ยวกับสิทธิเกย์ และการยอมรับนโยบายที่สนับสนุนบุคคลที่มีความหลากหลายทางเพศ ทั้งในสถานที่ทำงานและโรงเรียนอย่างค่อยเป็นค่อยไป ตลอดจนการยอมรับว่าเกย์และเลสเบียนเป็นกลุ่มเป้าหมายที่แตกต่างกันในด้านธุรกิจ ฯลฯ
ธุรกิจ
ธุรกิจต่าง ๆ จำนวนมากในปัจจุบันระบุตนเป็นมิตรต่อเกย์ ทำให้มีพนักงานและกลุ่มลูกค้าที่หลากหลายมากขึ้น โดยมีฮิวแมนไรท์แคมเปญเป็นผู้ขับเคลื่อนให้เกิดความเท่าเทียมสำหรับเกย์ เลสเบียน และชนกลุ่มน้อยอื่น ๆ และมีการเผยแพร่รายชื่อบริษัทที่มีปัญหาเกี่ยวข้องกับประเด็นของบุคคลที่มีความหลากหลายทางเพศ ทั้งนี้บริษัทที่มีชื่อเสียงด้านสภาพแวดล้อมการทำงานที่เป็นมิตรต่อเกย์นั้น ได้แก่ เดลล์ และ โคคา-โคลา และยังมีบริษัทต่าง ๆ เช่น อาร์ แฟมิลี เวเคชันส์, แมนสเปรย์, ฟ็อลคส์วาเกิน, กินช์กอนช์, อีโกทัวร์ และอื่น ๆ อีกมากมายที่มีการนำเสนอผลิตภัณฑ์และบริการเฉพาะสำหรับลูกค้าในกลุ่มเกย์ และยังมีบริษัทอื่น ๆ เช่น สายการบินล็อตโปแลนด์ที่แสดงความเป็นมิตรต่อเกย์ โดยการเสนอการเดินทางไปยังปลายทางหลักของชาวเกย์พร้อมธงรุ้ง จากการศึกษานั้นพบว่าชุมชนบุคคลที่มีความหลากหลายทางเพศนั้นมีแนวโน้มที่จะนิยมในธุรกิจที่แสดงตัวว่าเป็นมิตรต่อเกย์มากกว่า แม้ว่ามูลค่าของผลิตภัณฑ์หรือบริการนั้นจะสูงกว่าก็ตาม
โลก
สปาร์ตาคัสอินเตอร์เนชันแนลเกย์ไกด์ได้มีการเผยแพร่ดัชนีท่องเที่ยวเกย์ (Gay Travel Index) โดยเป็นการจัดอันดับประเทศตามความเป็นมิตรต่อเกย์ ในประเทศที่มีกฎหมายต่อต้านการเลือกปฏิบัติ สมรสเท่าเทียม กฎหมายหุ้นส่วนชีวิตและการรับบุตรบุญธรรม และการตลาดเกี่ยวกับบุคคลที่มีความหลากหลายทางเพศ (LGBT) จะได้รับคะแนนในทางบวก ขณะที่ประเทศที่มีกฎหมายต่อต้าน LGBT, มีข้อจำกัดด้านการท่องเที่ยวสำหรับบุคคลที่ติดเชื้อเอชไอวี, อิทธิพลทางศาสนา และการฟ้องร้อง การฆาตกรรม การลงโทษประหารชีวิตกับ LGBT นั้นจะได้คะแนนในทางลบ
ในปี 2564 ดัชนีท่องเที่ยวเกย์ของสปาร์ตาคัสนั้นแสดงให้เห็นว่าประเทศในยุโรปตะวันตกส่วนมากอยู่ในกลุ่ม 11 อันดับแรก (ประเทศเยอรมนี ประเทศนอร์เวย์ ประเทศเดนมาร์ก ประเทศไอซ์แลนด์ ประเทศสวีเดน ประเทศฟินแลนด์ ประเทศเบลเยียม ประเทศเนเธอร์แลนด์ ประเทศโปรตุเกส สหราชอาณาจักร และประเทศสเปน) รวมถึงประเทศออสเตรเลีย ประเทศนิวซีแลนด์ ประเทศแคนาดา และประเทศบราซิล ส่วนประเทศรั้งท้ายตาราง 5 อันดับ ได้แก่ ประเทศอิหร่าน ประเทศสหรัฐอาหรับเอมิเรตส์ ประเทศรัสเซีย ประเทศจอร์เจีย และประเทศจาเมกา
นอกจากนี้สปาร์ตาคัสยังมีการจัดอันดับรัฐทั้ง 50 ในสหรัฐและรวมถึงวอชิงตัน ดี.ซี.ด้วยเกณฑ์เดียวกันนั้นด้วย ในปี 2556 รัฐอันดับแรกของตาราง ได้แก่ รัฐแคลิฟอร์เนีย รัฐอิลลินอย และรัฐออริกอน ส่วนรัฐอันดับท้ายตารางส่วนมากมาจากรัฐด้านตะวันออกเฉียงใต้และรัฐแทบภูเขา (รัฐยูทาห์ รัฐไอดาโฮ และรัฐมอนแทนา)
สหรัฐ
หมายเหตุ
โครเมียม (เว็บเบราว์เซอร์)
โครเมียม (Chromium) เป็นซอฟต์แวร์โอเพนซอร์สฟรีที่พัฒนาโดย โครงการโครเมียม ที่สนับสนุนโดยกูเกิล ซอร์สโค้ดของเบราว์เซอร์นี้สามารถคอมไพล์เป็นเว็บเบราว์เซอร์ได้ โดยมีการเผยแพร่โค้ดเวอร์ชันใหม่ทุกวัน
กูเกิลใช้รหัสเพื่อสร้างเบราว์เซอร์โครมซึ่งมีคุณลักษณะมากกว่าโครเมียม นอกจากนั้นเบราว์เซอร์อื่น ๆ จำนวนมากยังใช้โค้ดจากโครเมียมอีกด้วย ที่โดดเด่น เช่น ไมโครซอฟท์ เอดจ์ และโอเปร่า
ส่วนต่อประสานกับผู้ใช้ของโครเมียมนั้นเรียบง่าย กูเกิลพยายามที่จะทำให้เบราว์เซอร์ "รู้สึกเบา (ทั้งทางความคิดและตัวแบราว์เซอร์) และรวดเร็ว"
คุณลักษณะ
คุณลักษณะของโครมเหล่านี้ไม่มีอยู่ในโครเมียม:
การสร้างแบรนด์และการออกใบอนุญาต
แม้ว่าโครมจะมีฟังก์ชัน อินเทอร์เฟซผู้ใช้เหมือนกับโครเมียม แต่จะเปลี่ยนโทนสีเป็นแบบเดียวกันกับบริการต่าง ๆ ของกูเกิล กูเกิล โครมแตกต่างจากโครมเมียมตรงที่โคมไม่โอเพ่นซอร์ส ดังนั้นไบนารีจึงได้รับอนุญาตให้เป็นฟรีแวร์ภายใต้ข้อกำหนดในการให้บริการของกูเกิล โครม
วัดท่าใน
วัดท่าใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าพระยา อำเภอนครชัยศรี จังหวัดนครปฐม
ในสมัยหลวงพ่อห่วงเป็นเจ้าอาวาส ท่านได้ทำการบูรณะซ่อมแซมถาวรวัตถุให้เป็นระเบียบเรียบร้อยและได้เปลี่ยนชื่อจากวัดท่ามาเป็น "วัดท่าใน" เพราะที่ตั้งวัดอยู่ตรงกลางในวงล้อมของวัดต่าง ๆ อีก 7 วัด มีการสร้างศาลาการเปรียญ โรงเรียนปริยัติธรรม กุฏิสงฆ์ทรงไทย อุโบสถ การขุดสระน้ำ สำหรับเก็บกักน้ำไว้ในฤดูแล้ง 2 สระใหญ่ ซึ่งปัจจุบันถมไปแล้ว สร้างถนนสำหรับการสัญจรไปมาของชาวบ้าน
วัดมีวัตถุมงคลที่สร้างโดยหลวงพ่อห่วง เช่น ตะกรุดโทน ด้ายมงคล พระพิมพ์ผงเกสร และเหรียญรูปเหมือน เป็นต้น
วัดป่าท่าทราย
วัดป่าท่าทราย เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าทราย อำเภอเมืองสมุทรสาคร จังหวัดสมุทรสาคร ปัจจุบันมีพระครูประจักรษ์ ววญาณ เป็นเจ้าอาวาส ตั้งแต่ พ.ศ. 2541 จนถึงปัจจุบัน
วัดป่าท่าทรายตั้งวัดเมื่อ พ.ศ. 2531 และได้รับพระราชทานวิสุงคามสีมา เมื่อวันที่ 25 เมษายน พ.ศ. 2538
ในปี พ.ศ. 2528 พระอาจารย์สมบัติ อินทวังโส (พระครูประจักษ์วรญาณ) ในขณะนั้นท่านเป็น เจ้าอาวาสวัดป่าศรีดอนเงิน อำเภอกุมภวาปี จังหวัดอุดรธานี ได้ธุดงควัตร พบวัดร้าง 2 วัด คือ ใหม่ลั่นทม (ร้าง) กับวัดช่องสะเดา (ร้าง) ซึ่งเป็นวัดโบราณมีอายุนานหลายร้อยปี โดยวัดใหม่ลั่นทมมีโฉนดที่ดินเลขที่ 11523 เนื้อที่ 24 ไร่ 2 งาน 55 ตารางวา และวัดช่องสะเดามีโฉนดที่ดินเลขที่ 12602 เนื้อที่ 11 ไร่ 3 งาน 97.1 ตารางวา วัดทั้งสองมีพื้นที่ใกล้ชิดกัน โดยมีคลองตาอ่อม กว้างประมาณ 2 เมตร คั่นอยู่ แต่ปัจจุบันทางราชการได้ถมคลองทำเป็นถนน ได้รวมวัดร้างทั้งสองเข้าด้วยกันแล้วจะทำให้มีเนื้อที่ทั้งหมด 36 ไร่ 2 งาน 52.1 ตารางวา และใช้ชื่อว่า "วัดป่าท่าทราย" ตามชื่อตำบล กระทรวงศึกษาธิการได้ให้ความเห็นชอบให้รวมวัดเมื่อวันที่ 28 กุมภาพันธ์ พ.ศ. 2545
วัดได้ดำเนินการสร้างวิหารพระนอน มีองค์พระพุทธรูปปางไสยาสน์ เป็นองค์พระประธาน มีขนาดความยาว 42 เมตร สูง 7.50 เมตร เป็นพระพุทธรูปปางไสยาสน์ที่มีขนาดใหญ่ที่สุดของจังหวัดสมุทรสาคร ยังไม่แล้วเสร็จ
โอรุจุบัง เอบิจุ
โอรุจุบังเอบิจุ (Oruchuban Ebichu (おるちゅばんエビちゅ) เป็นชุดมังงะของญี่ปุ่น ผลงานของริซะ อิโต ตีพิมพ์โดยสำนักพิมพ์ฟุตุบาชะ และตีพิมพ์ออกครั้งแรกผ่านทางนิตยสาร Giga&chan เริ่มต้นในปี 1990 และต่อมาย้ายไป Action Pizazz ซึ่งตีพิมพ์โดยฟุตุบาชะ
ต่อมาได้ทำเป็นรูปแบบซีรีส์โทรทัศน์อนิเมะ ผลิตโดยไกนักซ์ แอนิเมทโดยกรุ๊ปทีเอซี และฉาย 6 ตอนแรก ขนาดตอนละ 8 นาทีในปี 1999 ในฐานะหนึ่งในสามของรายการ Modern Love's Silliness เนื่องด้วยตัว เอบิจุ (Ebichu) นั้นมีความผู้ใหญ่ และ มุกตลก, ความรุนแรงแบบชัดเจนและเกินจริง, การเหน็บแนมเสียดสี, และฉากเพศสัมพันธ์ของตัวละคร ล้วนไม่เหมาะกับผู้ชมที่เป็นเด็กทำให้อนิเมะสามารถฉายบนช่องไดเร็กทีวี ญี่ปุ่นได้เท่านั้น ฉบับไม่ผ่านการตัดออกของซีรีส์มีวางจำหน่ายในรูปแบบดีวีดี ลักษระงานศิลป์ของอนิเมะนั้นเป็นแบบเรียบง่าย
ซีรีส์สืบเนื่องในชื่อ Oruchuban Ebichu Chu~ (โอรุจุบัง เอบิจุ จู~) ออกต่อในนิตยสาร มังงะแอกชั่น ในปี 2018
คดีระหว่างรัฐมินนิโซตากับชอวิน
คดีระหว่างรัฐมินนิโซตากับเดเรก ไมเคิล ชอวิน (State of Minnesota v. Derek Michael Chauvin) เป็นคดีความอาชญากรรมในศาลเขตรัฐมินนิโซตา ที่ซึ่งอดีตตำรวจของสำนักงานตำรวจมินนีแอพอลิส เดเรก ชอวิน ถูกตัดสินความผิดฐานฆาตกรรมจอร์จ ฟลอยด์ ขณะดำเนินการจับกุมเมื่อวันที่ 25 พฤษภาคม 2020 ชอวินถูกตัดสินด้วยความผิดฐานฆ่าผู้อื่นโดยเจตนาและไม่ได้เตรียมการไว้ก่อน (second-degree unintentional murder), ทำร้ายร่างกายผู้อื่นจนถึงแก่ความตาย (third-degree murder) และ ฆ่าผู้อื่นโดยไม่เจตนาฆ่าและกระทำไปด้วยความประมาท (second-degree manslaughter) สำหรับความผิดฐานแรกนั้นมีโทษสูงสุดคือจำคุก 40 ปี และในวันที่ 20 เมษายน 2021 คณะตุลาการตัดสินให้ชอวินมีความผิดจริงในทั้งสามข้อกล่าวหา
การตัดสินคดีเริ่มต้นขึ้นในวันที่ 8 มีนาคม 2021 ที่ศูนย์รัฐบาลมณฑลเฮนเนพินในเมืองมินนิแอพอลิส รัฐมินนิโซตา เป็นการตัดสินคดีอาชญากรรมในรัฐมินนิโซตาครั้งแรกที่ถูกถ่ายทอดทั้งหมดบนโทรทัศน์ และครั้งแรกที่ศาลประจำรัฐทำการถ่ายทอดสดการตัดสินคดี
ตีเลกี & กิบบินส์
ตีเลกี & กิบบินส์ (Tilleke & Gibbins) สำนักงานกฎหมายระดับภูมิภาคใน เอเชียตะวันออกเฉียงใต้ ซึ่งมีสำนักงานอยู่ที่ กรุงเทพมหานคร ฮานอย โฮจิมินห์ซิตี จาการ์ตา เวียงจันทน์ พนมเปญ และ ย่างกุ้ง
ประวัติ
ในปี พ.ศ. 2433 วิลเลียม แอลเฟรด ตีเลกี (ในเวลาต่อมาได้รับพระราชทานบรรดาศักดิ์เป็น พระยาอรรถการประสิทธิ์) ทนายความที่ปรึกษา ชาวศรีลังกา เริ่มต้นฝึกงานในสยาม (ประเทศไทยในปัจจุบัน) ในปี พ.ศ. 2437 ตีเลกีได้รับคำชื่นชมเมื่อเขาประสบความสำเร็จในการแก้ต่างให้กับ พระยอดเมืองขวาง ข้าหลวงชาวไทยซึ่งถูกกล่าวหาว่ากระทำการฆาตกรรมนายทหารชาวฝรั่งเศส
อิลัช มูริบา
มูริบา กูรูมา กูรูมา (Moriba Kourouma Kourouma; เกิด 19 มกราคม ค.ศ. 2003) โดยทั่วไปรู้จักกันในชื่อ อิลัช มูริบา (Ilaix Moriba) เป็นนักฟุตบอลชาวกินี ปัจจุบันลงเล่นในตำแหน่งกองกลาง ให้กับบาเลนเซีย สโมสรในลาลิกา จากการยืมตัวมาจากแอร์เบ ไลพ์ซิช และทีมชาติกินี
สโมสรอาชีพ
มูริบาเข้าร่วมทีมเยาวชนของอัสปัญญ็อลใน ค.ศ. 2008 ก่อนที่ใน ค.ศ. 2010 เขาจะย้ายมาร่วมสโมสรร่วมเมืองอย่างบาร์เซโลนา เขาได้รับการพิจารณาให้เป็นหนึ่งในผู้เล่นที่ดีที่สุดในยุคของเขาและเขามักจะเล่นในประเภทผู้เล่นที่มีอายุมากกว่าเขา มูริบาในวัย 15 ปี เขาสามารถทำประตูได้สามประตูในเกมกับเรอัลมาดริด รุ่นอายุไม่เกิน 19 ปี โดยประตูสุดท้ายของเขาได้จากการยิงประตูจากกลางสนามเมื่อเริ่มครึ่งหลัง
ในเดือนมกราคม ค.ศ. 2019 ในช่วงที่สัญญาของเขากับบาร์เซโลนาใกล้จะหมดลง สโมสรต่าง ๆ เช่น แมนเชสเตอร์ซิตี ยูเวนตุส เป็นต้น พยายามที่จะเซ็นสัญญากับเขา แต่ในที่สุดเขาก็เลือกต่อสัญญากับบาร์เซโลนาด้วยเงินเดือนมากกว่า 500,000 ยูโรต่อปี และมีค่าฉีกสัญญา 100 ล้านยูโร
ในฤดูกาลถัดมา เขาได้กลายเป็นผู้เล่นที่ลงเล่นให้กับบาร์เซโลนา เบ เป็นประจำ เขาทำประตูแรกให้กับทีมได้ในวันที่ 8 มีนาคม ค.ศ. 2020 ในเกมที่พวกเขาเอาชนะยากุสเตรา
ในฤดูกาล 2020–21 มูริบาได้ขึ้นไปเล่นกับทีมชุดใหญ่เป็นครั้งแรกในวันที่ 10 มกราคม ค.ส. 2021 ในเกมลาลิกาที่พวกเขาเอาชนะกรานาดา 4–0 ที่โลสการ์เมเนสโดยไม่ได้รับโอกาสลงสนาม ก่อนที่จะได้ลงเล่นในวันที่ 21 มกราคม ในเกมโกปาเดลเรย์ รอบ 32 ทีมสุดท้าย กับกูร์นัลยา จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 4 โดยทีมของเขาเอาชนะไปด้วยคะแนน 2–0  ในวันที่ 13 กุมภาพันธ์ ค.ศ. 2021 เขาลงเล่นในลาลิกาครั้งแรก พบกับเดปอร์ติโบอาลาเบสที่กัมนอว์ โดยได้ลงเล่นเป็นตัวจริง แล้วยังทำแอสซิสต์ให้กับฟรังซิชกู ตริงเกา เขาทำประตูแรกให้กับทีมได้ในเกมที่บาร์เซโลนาเอาชนะโอซาซูนา 2–0 ในวันที่ 6 มีนาคม ค.ศ. 2021 ทำให้เขากลายเป็นผู้ทำประตูที่อายุน้อยที่สุดเป็นอันดับที่ 5 ในประวัติศาสตร์ของสโมสร เป็นรองเพียงอันซู ฟาติ, โบยัน กีร์กิช, ลิโอเนล เมสซิ และเปดริ
ในวันที่ 10 มีนาคม ค.ศ. 2021 เขาได้ลงเล่นในยูฟ่าแชมเปียนส์ลีกเป็นครั้งแรก ในเกมที่พบกับปารีแซ็ง-แฌร์แม็ง ที่สนามกัมนอว์ จากการเปลี่ยนตัวลงมาแทน เซร์ฆิโอ บุสเกตส์ ในนาทีที่ 79 โดยสุดท้ายผลจบลงด้วยการเสมอกันที่ 1–1 ซึ่งทำให้บาร์เซโลนาตกรอบด้วยผลคะแนนรวมสองนัด 5–2 ในวันที่ 17 เมษายน เขาได้ลงเล่นในนัดชิงชนะเลิศของโกปาเดลเรย์ พบกับอัตเลติกบิลบาโอ จากการถูกเปลี่ยนตัวลงมาแทน เปดริ ในนาทีที่ 81 โดยทีมของเขาเอาชนะไปด้วยคะแนน 4–0 ทำให้บาร์ซาชนะเลิศโกปาเดลเรย์เป็นสมัยที่ 31 และเป็นแชมป์แรกในระดับอาชีพของมูริบา อีกด้วย
แอร์เบ ไลพ์ซิช
ในวันที่ 31 สิงหาคม ค.ศ. 2021 มูริบา ได้ย้ายร่วมทีมแอร์เบ ไลพ์ซิช สโมสนในเยอรมนี ด้วยค่าตัว 16 ล้านยูโร และเพิ่มเติมอีก 6 ล้านยูโรหากบรรลุเงื่อนไข บาร์เซโลนายังสงวนสิทธิ์ในการได้รับเงิน 10% หากสโมสรขายนักเตะในอนาคต ในวันที่ 2 ตุลาคม เขาลงเล่นให้กับสโมสรนัดแรก ในนัดที่เอาชนะเฟาเอ็ฟเอ็ล โบคุม 3–0 จากการเปลี่ยนตัวลงมาแทนเควิน คัมเพิล ในนาทีที่ 79 ในวันที่ 19 ตุลาคม เขาได้ลงเล่นในยูฟ่าแชมเปียนส์ลีกเป็นครั้งแรกกับทีม ในนัดที่ออกไปเยือนปารีแซ็ง-แฌร์แม็ง ในรอบแบ่งกลุ่ม หลังได้รับการเปลี่ยนตัวลงมาแทนอมาดู ไฮดารา ในนาทีที่ 62 โดยทีมของเขาแพ้ไปด้วยคะแนน 3–2 ด้วยสองประตูจากลิโอเนล เมสซิ อดีตนักเตะร่วมทีมบาร์เซโลนา
บาเลนเซีย
ในวันที่ 28 มกราคม ค.ศ. 2022 บาเลนเซีย ได้ประกาศการยืมตัว มูริบา จนสิ้นสุดฤดูกาล เขาได้ลงเล่นนัดแรกกับสโมสรในวันที่ 2 กุมภาพันธ์ ในโกปาเดลเรย์ รอบก่อนรองชนะเลิศ พบกับกาดิซ หลังเปลี่ยนตัวลงมาแทนเธียร์รี่ กอร์เรยาในนาทีที่ 68 ช่วยให้ทีมเอาชนะ 2–1 บาเลนเซีย ผ่านเข้าสู่รอบชิงชนะเลิศของรายการนี้ ซึ่งเกิดขึ้นในวันที่ 23 เมษายน ที่ลาการ์ตูฆา โดยมูริบาได้ลงเล่นเป็นตัวจริง และทำแอสซิตส์ให้กับอูโก ดูโรทำประตูตีเสมอเรอัลเบติส 1–1 ซึ่งเสมอกันจนจบช่วงต่อเวลาพิเศษ ทำให้ต้องดวลลูกโทษตัดสินซึ่งทีมของเขาแพ้ไปด้วยคะแนน 6–5 โมริบา ได้กลับมาร่วมทีมบาเลนเซียอีกครั้งในฤดูกาลถัดมา ด้วยสัญญายืมตัวเป็นครั้งที่สอง
สตูทอร์เยท
สตูทอร์เยท (Stortorget; ; "จัตุรัสใหญ่") เป็นจัตุรัสสาธารณะในย่านเมืองเก่ากัมลาสตานใจกลางสต็อกโฮล์ม ประเทศสวีเดน และเป็นจัตุรัสที่เก่าแก่ที่สุดของเมือง ศูนย์กลางทวประตัวิศาสตร์นี้เริ่มต้นมีมาตั้งแต่การกระจุกตัวกันของคนในสมัยยุคกลาง ในปัจจุบัน จัตุรัสนี้เป็นสถานที่ท่องเที่ยวสำคัญ เช่นเดียวกันกับเป็นพื้นที่เปิดสำหรับการแสดงและการประท้วง และเป็นที่รู้จักดีจากตลาดคริสต์มาสของจัตุรัส
อาคารสำคัญที่รายล้อมจัตุรัสนี้อยู่เช่น อาคารตลาดหุ้น, อาสนวิหารสต็อกโฮล์ม และพระราชวังหลวง
วัดสวนใหญ่ (จังหวัดนนทบุรี)
วัดสวนใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดกระโจม ตำบลวัดชลอ อำเภอบางกรวย จังหวัดนนทบุรี
แต่เดิมที่ตั้งวัดอยู่กลางดงไม้หนาแน่น ชาวบ้านได้ร่วมแรงร่วมใจกันสร้างวัดขึ้นในราว พ.ศ. 2375 (ปลายสมัยพระบาทสมเด็จพระพุทธยอดฟ้าจุฬาโลก) บนพื้นที่ประมาณ 11 ไร่ เรียกกันว่า วัดใหม่ ต่อมาเรียกว่า "วัดสวนใหญ่" ได้รับพระราชทานวิสุงคามสีมาเมื่อวันที่ 10 มกราคม พ.ศ. 2380 เขตวิสุงคามสีมากว้าง 25 เมตร ยาว 38 เมตร และผูกพัทธสีมาเมื่อวันที่ 15 กุมภาพันธ์ พ.ศ. 2328
สตูร์ชีร์กาน
สตูร์ชีร์กาน (Storkyrkan;, ) หรือ อาสนวิหารสต็อกโฮล์ม (Stockholms domkyrka) เป็นโบสถ์ที่เก่าแก่ที่สุดในสต็อกโฮล์ม ประเทศสวีเดน โบสถ์ตั้งอยู่ใจกลางเมืองสต็อกโฮล์มในย่านกัมลาสตาน ตั้งอยู่ระหว่างพระราชวังสต็อกโฮล์ม กับ สโตร์โตร์เกต พิธีอุทิศโบสถ์มีขึ้นในปี 1306 ส่วนการก่อสร้างน่าจะเริ่มขึ้นในช่วงศตวรรษที่ 13 ภายในของโบสถ์ยังคงลักษณะแบบยุคกลางตอนปลาย (late medieval) ในรูปของโบสถ์โถง ด้วยเพดานหลังคาโค้ง (vaulted ceiling) ซึ่งมีเสาอิฐรับน้ำหนัก ในขณะที่ลักษณะภายนอกของโบสถ์เป็นรูปแบบมาตรฐานของสถาปัตยกรรมบาโรกอันได้มาจากการเปลี่ยนแปลงในศตวรรษที่ 18 เช่นเดียวกันกับกลุ่มอาคารบาโรก ทั้งพระราชวังอักเซล โอ็กเซนควานา, สโลตต์สบักเกนและโอเบลิสก์ และพระราชวังเทสซิน ในช่วงยุคกลาง โบสถ์นี้อุทิศแด่นักบุญนิโคลัส แต่ภายหลังการปฏิรูปศาสนาคริสต์ โบสถ์ได้กลายเป็นลัทธิลูเธอราน และไม่อุทิศแด่นักบุญองค์ใดองค์หนึ่งเป็นพิเศษ ปัจจุบันที่นี่เป็นอาสนวิหารของบิชอปแห่งคริสตจักรสวีเดนนับตั้งแต่การจัดตั้งมุขมณฑลสต็อกโฮล์มในปี 1942
โยอัน ฆอร์ดัน
โยอัน ฆอร์ดัน โมเรโน (Joan Jordán Moreno; เกิด 6 กรกฎาคม ค.ศ. 1994) เป็นนักฟุตบอลชาวสเปน ปัจุจุบันลงเล่นให้กับเซบิยา ในลาลิกาสเปน ในตำแหน่งกองกลางตัวกลาง
เกียรติประวัติ
เซบิยา
วัดสนามนอก
วัดสนามนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านวัดสนามนอก ตำบลวัดชลอ อำเภอบางกรวย จังหวัดนนทบุรี ตั้งอยู่บนเนื้อที่ 10 ไร่ 3 งาน 52 ตารางวา
อูปียัก อีซิล
ซิลฟียา นันดา (Silvia Nanda) หรือชื่อในวงการคือ อูปียัก อีซิล (Upiak Isil; 24 ธันวาคม พ.ศ. 2529 –) เป็นนักร้องและนักแสดงตลกหญิงชาวอินโดนีเซีย มีเพลงที่สร้างชื่อเสียงได้แก่ ตักตุนตูวัง (Tak Tung Tuang) ซึ่งเผยแพร่เมื่อ พ.ศ. 2560 และได้รับความนิยมทั่วเอเชียตะวันออกเฉียงใต้ รวมถึงประเทศไทย และประเทศมาเลเซีย
วัดสนามนอก
วัดสนามนอกสร้างเมื่อ พ.ศ. 2377 ในสมัยรัตนโกสินทร์ ไม่ปรากฏหลักฐานว่าผู้ใดสร้างไว้ เข้าใจว่ามีผู้บริจาคที่ดินให้แล้วชาวบ้านช่วยกันสร้างขึ้น ต่อมามีการรื้ออุโบสถหลังเก่าแล้วสร้างขึ้นมาใหม่เมื่อ พ.ศ. 2510 วัดได้รับพระราชทานวิสุงคามสีมาเมื่อวันที่ 15 มกราคม พ.ศ. 2513
อูปียัก อีซิล
เธอเกิดเมื่อวันที่ 24 ธันวาคม พ.ศ 2529 ที่บูกิตติงกี จังหวัดสุมาตราตะวันตก ในครอบครัวชาวมีนังกาเบา ก่อนที่จะไปเติบโตอยู่ที่ปารียามัน เธอเริ่มต้นชีวิตในวงการบันเทิงตั้งแต่อายุ 13 ปี และมีชื่อเสียงในภูมิลำเนาของเธอก่อนที่จะมีชื่อเสียงระดับประเทศในภายหลังในฐานะนักร้องเพลงป็อปซึ่งใช้ภาษามีนังกาเบาอันเป็นภาษาถิ่นเกิดของเธอเอง
วัดสนามนอก
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2510 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2537 เป็นอาคารคอนกรีตเสริมเหล็ก 2 ชั้น กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก วิหาร สร้างเมื่อ พ.ศ. 2524 เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารครึ่งตึกครึ่งไม้และอาคารคอนกรีตเสริมเหล็ก ส่วนปูชนียวัตถุสำคัญได้แก่ พระประธานประจำอุโบสถปางสะดุ้งมารวิชัย พระประธานประจำศาลาการเปรียญปางสะดุ้งมารวิชัย พระประธานประจำวิหารปางประทานพร นามว่า หลวงพ่อขาว ชาวจีนเรียกว่า พระโพธิสัตว์กวนอิม บ้าง เรียกว่า ไต่ซีจีโพธิสัตว์ บ้าง
วัดศรีสโมสร (จังหวัดปทุมธานี)
วัดศรีสโมสร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบอน อำเภอหนองเสือ จังหวัดปทุมธานี มีที่ดินตั้งวัดเนื้อที่ 17 ไร่ 3 งาน 1 ตารางวา
อูปียัก อีซิล
สตูดิโออัลบั้ม
<i> </i>
วัดศรีสโมสร (จังหวัดปทุมธานี)
วัดสร้างเมื่อ พ.ศ. 2440 โดยมีตาศรีและยายสรถวายที่ดินและดำเนินการสร้างวัด โดยนำชื่อของคนทั้งสองมารวมกันตั้งชื่อวัด สมัยก่อนที่ตั้งวัดเป็นป่ารกร้าง มีต้นปรือและต้นบอนหนาแน่น ครั้นมีการอพยพผู้คนจากพระนครศรีอยุธยาและธัญบุรีเข้ามาแผ้วถางปลูกบ้านเรือนกลายเป็นชุมชน วัดได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2531 ปัจจุบันวัดศรีสโมสรมีพระครูสิริธรรมานุสิฐ (มณี ธฺญญทินโน) ดำรงตำแหน่งเจ้าอาวาส
สาลี่หอม
สาลี่หอม หรือ สาลี่หิมะ (yellow pear ) เป็นไม้ผลอยู่ในสกุลสาลี่ มีถิ่นกำเนิดในยุโรปกลางและยุโรปตะวันออกเฉียงใต้ และกระจายพันธุ์จากยุโรปตะวันออกเฉียงใต้ ไปยังเอเชียตะวันตก และจีน ส่วนใหญ่เกิดในพื้นที่เปิดโล่งที่มีแดด มีรสเปรี้ยวเล็กน้อย เช่นเดียวกับสาลี่ชนิดอื่น ๆ ใช้บริโภคเป็นผลไม้สด ประกอบอาหาร หรือใช้ในไวน์หมัก ผลมีกลิ่นหอม ออกเปรี้ยวเล็กน้อย เป็นไม้ยืนต้นขนาดกลาง สูง 10 เมตร ทรงพุ่มกว้าง 8 เมตร
วัดศรีสโมสร (จังหวัดปทุมธานี)
อาคารเสนาสนะที่สำคัญ ได้แก่ อุโบสถกว้าง 5 เมตร ยาว 12 เมตร สร้างเมื่อ พ.ศ. 2456 กุฏิสงฆ์จำนวน 10 หลัง เป็นอาคารไม้และครึ่งตึกครึ่งไม้ 2 ชั้น หอสวดมนต์สร้างเมื่อ พ.ศ. 2510 ศาลาการเปรียญสร้างเมื่อ พ.ศ. 2490 และหอระฆัง ปูชนียวัตถุได้แก่ พระประธานในอุโบสถ เป็นพระพุทธรูปหล่อด้วยทองเหลือง หน้าตักกว้าง 30 นิ้ว สร้างโดยนายสอน
สาลี่หอม
สภาพแวดล้อมการเจริญเติบโตโดยทั่วไปอยู่ที่ประมาณ 15 °ซ. ความสูงของต้นสาลี่หอมสามารถสูงได้ 10 เมตร และขนาดทรงพุ่ม 8 เมตร ทนต่อความหนาวเย็น ทนแล้ง ทนอุณหภูมิสูงและอุณหภูมิต่ำได้ดี เนื่องจากดอกของสาลี่หอมเป็นสีขาวจัด จึงดูเหมือนใบอ่อนถูกปกคลุมไปด้วยหิมะจากระยะไกล เป็นที่มาของชื่อ สาลี่หิมะ
สาลี่หอมไต้หวันหลีชาน เป็นพันธุ์ปลูกที่มีผลขนาดใหญ่ที่สุดพันธุ์หนึ่ง หนักได้มากถึง 1,500 ถึง 2500 กรัม ต่อลูก ซึ่งคัดพันธุ์โดยช่างชาวญี่ปุ่น มีช่วงออกผลกลางเดือนพฤศจิกายนถึงปลายเดือนธันวาคมของทุกปี และสามารถเก็บไว้ในห้องเย็นได้นานถึง 6 เดือน เนื้อหวานและเปรี้ยวเล็กน้อยนุ่มและฉ่ำหรือที่เรียกว่าสาลี่น้ำผึ้ง (President Pear)
ลักษณะทางพฤกษศาสตร์
สาลี่หอม (P. nivalis) ชอบดินร่วนที่ระบายน้ำได้ดี เจริญเติบโตได้แม้ในดินเหนียวมาก ชอบแดดจัด ไม่ออกผลในตำแหน่งที่มีแดดน้อย ทนต่อมลภาวะในบรรยากาศ และความชื้นที่มากได้
ใบ รูปหอกหรือลิ่ม ปลายกว้าง ขอบเรียบหรือขอบหยัก ยาวประมาณ 7−8 เซนติเมตร กว้างประมาณ 3−4 เซนติเมตร
ผลเดี่ยว กลม ใกล้ขั้วแบนหรือแหลมเล็กน้อย ผลเล็ก น้ำหนักประมาณ 150 กรัมต่อลูก ขนาดเส้นผ่านศูนย์กลาง 3.4−5.2 เซนติเมตร มีเนื้อร่วนกรอบ ฉ่ำน้ำ ผิวบาง โดยทั่วไปผลมีสีเขียวอ่อนเมื่อสุก บางครั้งแกมสีแดงในส่วนหัวติดก้าน หรือจุดแดงกระจายทั่วผล แกนค่อนข้างแข็งที่เป็นพูหุ้มเมล็ดข้างใน
การใช้ประโยชน์
สาลี่หอมเป็นผลไม้กินสดทั่วไป และยังใช้กันอย่างแพร่หลายในสมุนไพรจีน ผลทางเภสัชวิทยาของสาลี่หอม (P. nivalis) ได้รับการระบุในตำราการแพทย์ของจีนโบราณและเป็นที่รู้กันว่ามีคุณสมบัติในช่วยการต่อต้านโรคหอบหืด และช่วยป้องกันอาการไอ รวมทั้งช่วยเพิ่มการทำงานของปอด การศึกษาพบว่าการให้สารสำคัญในสาลี่หอมทางปาก มีศักยภาพในการรักษาเพื่อกำจัดอนุภาคฝุ่น (particulate matter −PM) และเชื้อโรคในทางเดินหายใจ
วัดพุทธาราม
วัดพุทธาราม แปลว่าอารามของศาสนาพุทธ อาจหมายถึง
ลาลา แกจิส
ลาลา แกจิส (Alaíse "Lala" Clementino Guedes; เกิดวันที่ 3 พฤศจิกายน ค.ศ. 1992) เป็นนางแบบ นักศึกษาแพทย์ และนางงามชาวบราซิล ผู้ได้รับตำแหน่งมิสแกรนด์บราซิล 2020 และเป็นตัวแทนประเทศบราซิลในการประกวดมิสแกรนด์อินเตอร์เนชันแนล 2020 ที่ประเทศไทย โดยเธอได้รับตำแหน่งรองชนะเลิศอันดับที่ 4 ของการประกวดมิสแกรนด์อินเตอร์เนชันแนล 2020 พร้อมกับรางวัลชุดว่ายน้ำยอดเยี่ยม
มิสแกรนด์บราซิล 2020
ลาลาเป็นตัวแทนรัฐปาราอีบา ในการประกวดมิสแกรนด์บราซิล 2020 โดยเธอเป็นผู้ชนะในการประกวดมิสแกรนด์บราซิล 2020 และเป็นตัวแทนประเทศบราซิลในการประกวดมิสแกรนด์อินเตอร์เนชันแนล 2020 ณ ประเทศไทย
มิสแกรนด์อินเตอร์เนชันแนล 2020
ลาลาเป็นตัวแทนของประเทศบราซิลเข้าร่วมการประกวดมิสแกรนด์อินเตอร์เนชันแนล 2020 ที่กรุงเทพมหานคร ประเทศไทย เมื่อวันที่ 27 มีนาคม ค.ศ. 2021 โดยเธอสามารถคว้าตำแหน่งรองชนะเลิศอันดับที่ 4 มิสแกรนด์อินเตอร์เนชันแนล 2020 มาครองได้สำเร็จ โดยมีตัวแทนจากสหรัฐเป็นผู้ชนะเลิศ และตัวแทนจากประเทศฟิลิปปินส์, ประเทศกัวเตมาลา และประเทศอินโดนีเซียเป็นรองชนะเลิศตามลำดับ
เดอะซูเปอร์ลีก
เดอะซูเปอร์ลีก (The Super League) เป็นการแข่งขันฟุตบอลสโมสรตามฤดูกาลที่เสนอในขั้นต้นจะมีการแข่งขันโดยสโมสรฟุตบอลจำนวน 20 สโมสร โดย 12 สโมสรเป็นสมาชิกผู้ก่อตั้งการแข่งขัน จัดโดย European Super League, S.L. ซึ่งสร้างขึ้นเพื่อแข่งขันกับยูฟ่าแชมเปียนส์ลีก ซึ่งเป็นการแข่งขันฟุตบอลระดับสโมสรของยุโรปที่จัดโดยยูฟ่า
การประกาศจัดตั้งยูโรเปียนซูเปอร์ลีก ในเดือนเมษายน ค.ศ. 2021 ได้รับเสียงคัดค้านอย่างกว้างขวางจากแฟนบอล ผู้เล่น ผู้จัดการทีม นักการเมือง และสโมสรอื่นๆ ในอังกฤษ ซึ่งเป็นประเทศที่มีตัวแทนเข้าร่วมโปรเจ็กต์มากที่สุดคือ 6 ทีม ได้แก่ แมนเชสเตอร์ยูไนเต็ด แมนเชสเตอร์ซิตี ลิเวอร์พูล ทอตนัมฮอตสเปอร์ เชลซี และอาร์เซนอล นอกจากนี้ยังได้รับการคัดค้านจากยูฟ่าและฟีฟ่าและรัฐบาลบางประเทศ คำวิจารณ์ส่วนใหญ่ที่ต่อต้านอีเอสแอลนั้นเกิดจากความกังวลเกี่ยวกับการขาดความสามารถในการแข่งขัน หากประกอบด้วยทีมระดับชั้นนำจากประเทศในยุโรปไม่กี่ประเทศเท่านั้น
การต่อต้านการประกาศการจัดตั้งลีกทำให้ 9 สโมสรที่เกี่ยวข้องรวมถึงสโมสรในอังกฤษทั้ง 6 สโมสรประกาศความตั้งใจที่จะถอนตัว สมาชิกที่เหลือของอีเอสแอลได้ประกาศในภายหลังว่าพวกเขาจะปรับโฉมโครงการให้เป็นรูปแบบที่เปิดกว้างมากขึ้น 3 วันต่อมา อีเอสแอลประกาศว่ากำลังระงับการดำเนินการ ในขณะที่มีข้อพิพาททางกฎหมายเกิดขึ้น
สโมสรผู้ก่อตั้ง
สิบสองสโมสรได้รับการประกาศให้เป็นสมาชิกผู้ก่อตั้ง โดยมีอีกสามสโมสรที่จะเข้าร่วมก่อนเปิดฤดูกาล ประกอบด้วย บิกซิกซ์จากอังกฤษ สามสโมสรจากสเปน และสามสโมสรจากอิตาลี โดยสโมสรผู้ก่อตั้งทั้งสิบห้าทีมจะเป็นทีมที่เข้าร่วมแข่งขันถาวร มีหลายสโมสร รวมไปถึง ปารีแซ็ง-แฌร์แม็ง และไบเอิร์นมิวนิก ปฏิเสธที่จะเข้าร่วมแข่งขัน
สโมสรผู้ก่อตั้งดั้งเดิม
การถอนตัวและการตอบสนองของซูเปอร์ลีก
เมื่อ 20 เมษายน ค.ศ. 2021 แมนเชสเตอร์ซิตียืนยันว่าพวกเขาเริ่มขั้นตอนการขอถอนตัวจากซูเปอร์ลีกอย่างเป็นทางการ อเล็กซานเดอร์ เซเฟริน ประธานยูฟ่า ออกแถลงการณ์ต้อนรับพวกเขากลับสู่ "ครอบครัวฟุตบอลยุโรป"
อาร์เซนอล, ลิเวอร์พูล, แมนเชสเตอร์ยูไนเต็ด, และทอตนัมฮอตสเปอร์ ประกาศถอนตัวในวันรุ่งขึ้น โดยเชลซีถอนตัวในช่วงหัวค่ำของวันถัดมา ในขณะเดียวกัน อินเตอร์มิลาน สโมสรของอิตาลีบอกกับสำนักข่าวANSAว่า "ไม่สนใจเข้าร่วมโครงการนี้อีกต่อไป" แม้ว่าจะไม่มีการยืนยันการถอนตัวอย่างเป็นทางการก็ตาม ข่าวลือมากมายยังระบุว่ามิลานคู่แข่งร่วมเมืองกำลังพิจารณาที่จะถอนตัวจากซูเปอร์ลีกเช่นเดียวกัน โดยเหลือเพียงยูเวนตุส, อัตเลติโกเดมาดริด, เรอัลมาดริด และบาร์เซโลนาเท่านั้นที่เข้าร่วมการแข่งขัน
หลังจากการถอนตัวของสโมสรอังกฤษเมื่อ 21 เมษายน ซูเปอร์ลีกแถลงว่า "ด้วยสถานการณ์ปัจจุบัน เรากำลังจะพิจารณาขั้นตอนที่เหมาะสมที่สุดในการปรับโครงสร้างโครงการใหม่ โดยคำนึงถึงเป้าหมายของเราในการนำเสนอประสบการณ์ที่ดีที่สุดให้กับแฟน ๆ ในขณะเดียวกันก็เสริมสร้างความเป็นน้ำหนึ่งใจเดียวของแฟนบอลทั้งหมด"
หน่วยงานฟุตบอล
การประกาศดังกล่าวทำให้เกิดเสียงประณามอย่างกว้างขวางจากยูฟ่า, สมาคมฟุตบอล และพรีเมียร์ลีกจากอังกฤษ, สหพันธ์ฟุตบอลอิตาลี และเซเรียอาจากอิตาลี, ราชสหพันธ์ฟุตบอลสเปน และลาลิกาจากสเปน ซึ่งมาจากประเทศของสโมสรผู้ก่อตั้ง พวกเขาออกแถลงการณ์ร่วมระบุว่าพวกเขาจะ "พิจารณามาตรการทั้งหมดทั้งในด้านการพิจารณาคดีและการกีฬา" เพื่อป้องกันไม่ให้ซูเปอร์ลีกดำเนินการต่อไป ยูฟ่าและสามชาติเตือนว่าสโมสรใด ๆ ที่เกี่ยวข้องกับซูเปอร์ลีก จะถูกแบนจากการแข่งขันฟุตบอลในประเทศ ฟุตบอลยุโรป และการแข่งขันฟุตบอลทั้งหมด พวกเขายังขู่ว่า ผู้เล่นที่เกี่ยวข้องอาจถูกตัดสินในการเป็นตัวแทนทีมชาติในการแข่งขันระดับนานาชาติด้วย สหพันธ์ฟุตบอลฝรั่งเศส และสันนิบาตฟุตบอลอาชีพจากฝรั่งเศส รวมถึงสมาคมฟุตบอลเยอรมัน และด็อยท์เชอฟุสส์บัลล์ลีกาจากเยอรมนี ซึ่งยังไม่มีสโมสรใดเข้าร่วม ก็ออกแถลงการณ์คัดค้านซูเปอร์ลีก   นอกจากนี้ยังมีคำวิจารณ์ด้วยข้อเท็จจริงที่ว่า อาร์เซนอล, แมนเชสเตอร์ซิตี และทอตนัมฮอตสเปอร์ ต่างไม่เคยชนะการแข่งขันยูฟ่าแชมเปียนส์ลีก โดยเฉพาะสโมสรหลังที่ไม่เคยชนะในการแข่งขันลีกสูงสุดในประเทศนับตั้งแต่ ค.ศ. 1961
กลุ่มผู้สนับสนุนฟุตบอลยุโรป ซึ่งหน่วยงานที่เป็นตัวแทนของผู้สนับสนุนใน 45 ประเทศของยูฟ่า ออกแถลงการณ์คัดค้านการก่อตั้งซูเปอร์ลีก
คำวิจารณ์
มีการอธิบายว่าซูเปอร์ลีกเป็นการ "ทำลาย" โครงสร้างที่สำคัญที่สุดของฟุตบอลยุโรปนับตั้งแต่มีการสร้างยูโรเปียนคัพ โดยอ้างถึงผลกระทบที่อาจเกิดขึ้นกับสโมสรระดับล่างคล้ายคลึงกับที่เกิดขึ้นในช่วงเวลาของการก่อตั้งพรีเมียร์ลีก ใน ค.ศ. 1992   อย่างไรก็ตาม โฟลเรนติโน เปเรซ ประธานซูเปอร์ลีก แย้งว่าซูเปอร์ลีกจะสร้างรายได้จากฟุตบอลเนื่องจากจะเพิ่มรายได้โดยรวมในฟุตบอล ดังนั้นจึงทำให้สโมสรใหญ่ ๆ สามารถลงทุนกับสโมสรขนาดเล็กได้มากขึ้นผ่านการซื้อตัวนักเตะ
นอกจากนี้เขายังระบุว่าซูเปอร์ลีก "ไม่ใช่การแข่งขันของคนรวย แต่เป็นการแข่งขันเพื่อความเป็นน้ำหนึ่งใจเดียวกัน เพื่อกอบกู้ฟุตบอลโดยผู้ยิ่งใหญ่"
ผู้แสดงความคิดเห็นตั้งข้อสังเกตว่า ซูเปอร์ลีกจะขจัดความเสี่ยงทางการเงินสำหรับสมาชิกผู้ก่อตั้งเนื่องจากการก่อตั้งลีกแบบ "กึ่งปิด" คล้ายกับยูโรลีกของบาสเก็ตบอล ซึ่งกลุ่มสโมสรผู้ก่อตั้งได้รับการรับรองว่าจะได้เข้าร่วมแข่งขันซูเปอร์ลีกทุกปีโดยไม่ต้องผ่านคุณสมบัติ สิ่งนี้จะช่วยขจัดความเสี่ยงที่สโมสรจะตกชั้นในลีกภายในประเทศ หรือไม่ผ่านเข้ารอบแชมเปียนส์ลีก จึงทำให้สโมสรผู้ก่อตั้งมีความมั่นคงในการสร้างรายได้ และมีแนวโน้มที่จะเพิ่มมูลค่าได้มากขึ้น หุ้นของแมนเชสเตอร์ยูไนเต็ดเพิ่มขึ้น 9 เปอร์เซ็นต์ครึ่งหลังจากการประกาศก่อตั้งซูเปอร์ลีก รวมไปถึงหุ้นของยูเวนตุสเพิ่มขึ้นสูงถึง 16 เปอร์เซ็นต์ด้วย ผู้แสดงความคิดเห็นยังระบุด้วยว่าซูเปอร์ลีกจะทำให้การแข่งขันภายในประเทศกลายเป็นลีกที่ไม่เกี่ยวข้องและกลายเป็นลีกที่อยู่ระดับต่ำกว่าเมื่อเทียบกับซูเปอร์ลีก และมันจะทำลายความคิดที่อยู่เบื้องหลังของระบบเลื่อนชั้นและตกชั้น อย่างไรก็ตาม โฟลเรนติโน เปเรซ ประธานซูเปอร์ลีก อ้างว่าลีกมีแผนที่จะเพิ่มระบบเลื่อนชั้นและตกชั้นในภายหลัง อเล็กซ์ เว็บบ์ คอลัมนิสต์ของบลูมเบิร์ก แย้งว่าเมื่อซูเปอร์ลีกทำให้พรีเมียร์ลีกหมดความนิยมลง อาจทำให้อำนาจอ่อนของอังกฤษลดลงได้เช่นกัน มาร์ก เอเดลแมน นักเขียนของฟอบส์ และศาสตราจารย์ด้านกฎหมายจากซิตียูนิเวอร์ซิตีออฟนิวยอร์ก เขียนว่าซูเปอร์ลีกจะนำรูปแบบลีกกีฬาอาชีพของสหรัฐอเมริกาที่ร่ำรวยเข้ามาสู่ยุโรป
Eucarlia
Eucarlia เป็นสกุลของกิ้งกือในอันดับ spirobolida ประกอบด้วยหกสปีชีส์ ส่วนใหญ่เป็นสัตว์ประจำถิ่นของเกาะเซเชลส์ หนึ่งสปีชีส์เป็นสัตว์พื้นเมืองของเกาะสุลาเวสี ประเทศอินโดนีเซีย สี่สปีชีส์จากเกาะเซเชลล์ได้รับการประเมินสถานะตามบัญชีแดงไอยูซีเอ็น มีตั้งแต่ใกล้สูญพันธุ์ ใกล้สูญพันธุ์อย่างยิ่ง ไปจนถึงสูญพันธุ์
ลักษณะ
สปีชีส์ในสกุลนี้มีความยาวตั้งแต่ 20 to 45 mm มีปล้องตั้งแต่ 35-55 ปล้อง ตัวเมียมีความยาวมากกว่าตัวผู้เล็กน้อย สีของลำตัวมีตั้งแต่ สีเทา สีน้ำตาล และสีส้ม บางสปีชีส์มีแถบสีพาดกึ่งกลางหลัง
Narceus americanus
Narceus americanus เป็นกิ้งกือขนาดใหญ่ทางตะวันออกของทวีปอเมริกาเหนือ มีชื่อสามัญอาทิ กิ้งกือยักษ์อเมริกัน กิ้งกือหนอน และกิ้งกือเหล็ก อาศัยอยู่ตามชายฝั่งตะวันออกของอเมริกาเหนือ ทางตะวันตกของจอร์จทาวน์ รัฐเท็กซัส และทางเหนือของพื้นที่ชุ่มน้ำออตไทน์ ลำตัวมีสีเทา เกือบเป็นทรงกระบอก ยาว 4 in เมื่อถูกคุกคามมักจะขดตัวและหลั่งของเหลวมีพิษที่มีเบนโซควิโนนในปริมาณมาก ซึ่งสามารถก่อให้เกิดแผลพุพองได้ ของเหลวนี้อาจออกฤทธิ์ระคายเคืองดวงตาและผิวหนัง ในขณะที่กิ้งกือชนิดอื่นหลั่งไฮโดรเจนไซยาไนด์ กิ้งกือชนิดนี้กลับมีการยืนยันว่าไม่สามารถหลั่งไฮโดรเจนไซยาไนด์ได้ แต่หลั่งสารที่ทำให้ผิวหนังเปลี่ยนสีได้ชั่วคราว ซึ่งสารนี้ไม่เป็นอันตราย
เทิร์นนิงทอร์โซ
เทิร์นนิงทอร์โซ (Turning Torso; Vändande eller svängande bål หรือ Överkropp) เป็นตึกระฟ้าที่อยู่อาศัย สร้างด้วยสถาปัตยกรรมนิโอฟิวเจอริสต์ในเมืองมัลเมอ เป็นตึกที่สูงที่สุดในประเทศสวีเดนและสแกนดิเนเวีย และถือกันว่าเป็นตึกระฟ้าทรงบิด (twisted skyscraper) แห่งแรกของโลก
อาคารนี้เป็นผลงานออกแบบของศิลปินชาวสเปน ซานติอาโก กาลาตราวา เปิดอย่างเป็นทางการในวันที่ 27 สิงหาคม 2005 อาคารมีความสูง 190 m, 54 ชั้น และประกอบด้วยอะพาร์ตเมนต์รวม 147 ห้อง และในเดือนสิงหาคม 2015 อาคารนี้ชนะรางวัล 10 Year Award ของ CTBUH และได้รับรางวัลตึกระฟ้าเอมโปริสระดับทองคำ ปี 2005
โอซากะโจฮอล
พื้นที่สนามมีทั้งหมด 36,500 ตารางเมตร ในส่วนของผนังสนามสร้างด้วยกำแพงหินตามแบบจำลองของปราสาท ต่อมาได้รับรางวัลคุณค่าพิเศษแห่งทัศนียภาพสถาปัตยกรรมเมืองโอซากะ ใน พ.ศ. 2527
การเข้าถึง
ใช้การเดินระยะสั้น ๆ จากสถานีรถไฟสวนธุรกิจโอซากะ สายนางาโฮริสึรูมิเรียวกูจิ หรือจากสถานีโอซากะโจโคเอ็ง เพื่อเข้าสู่โอซากะโจฮอล
การใช้งาน
ถูกใช้เป็นสนามกีฬาในร่มในการแข่งขันกีฬาศิลปะป้องกันตัวโดยเป็นส่วนใหญ่ เช่นนิวเจแปนโปรเรสต์ลิง, มวยสากลชิงแชมป์โลก , ยูโด เป็นต้น ในบางครั้งก็ถูกใช้เป็นสนามแข่งกีฬาประเภททั่วไป เช่น กรีฑา​
ในส่วนการแสดงคอนเสิร์ตมีศิลปินเดี่ยวและศิลปินกลุ่มชื่อดังที่เคยมาจัดการแสดงที่โอซากะโจฮอล ได้แก่ ฮิการุ อูตาดะ, มอตลีย์ครู, โมะโมะอิโระโคลเวอร์ Z, เอ็นเอ็มบีโฟร์ตีเอต, เดอร์ ออง เกรย์, เบบี้เมทัล, ไอเอิร์นเมเดน, พิงก์ฟลอยด์, อายูมิ ฮามาซากิ, บริตนีย์ สเปียส์, เจเน็ต แจ็กสัน, วิตนีย์ ฮิวสตัน, เซลีน ดิออน, มารายห์ แครี, มารูนไฟฟ์, มีเชีย, ทีนา เทอร์เนอร์, กลอเรีย เอสเตฟาน, เทย์เลอร์ สวิฟต์, พรินซ์, ลักอ็องเซียล, เดวิด โบอี, จอร์จ ไมเคิล, Patrick Fiori, บอนโจวี, อลานิส มอริสเซตต์, ร็อด สจ๊วต, โอเอซิส, อลิซอินเชนส์, ไนน์อินช์เนลส์, บียอนเซ่ โนวส์, คริสตินา อากีเลรา, ปีเยิร์ก, ดาวีด แกตา, แอวริล ลาวีน, แบล็กอายด์พีส์, นอราห์ โจนส์, จอห์น เมเยอร์, ซาราห์ ไบรท์แมน, เวสต์ไลฟ์, โบอา, เกิลส์เจเนอเรชัน, จัสติน บีเบอร์, เอ็ด ชีแรน, E-girls, เอ็กโซ, บีทีเอส, Shishamo, เซเวนทีน, ทไวซ์, เรดเวลเวต, สแกนดัล, แบล็กพิงก์, มอนสตาเอ็กซ์, เอ็นซีที 127, Radwimps, วันโอเคร็อก และ Aqours
วัดหลังศาลประสิทธิ์
วัดหลังศาลประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าจีน อำเภอเมืองสมุทรสาคร จังหวัดสมุทรสาคร ปัจจุบันมีพระครูสาครธรรมประสิทธิ์ (บุญเลิศ อภิรโต ป.ธ.4)	 เป็นเจ้าอาวาส
วัดหลังศาลประสิทธิ์สร้างขึ้นเมื่อประมาณปี พ.ศ. 2323 ปลายสมัยกรุงธนบุรี ชาวบ้านเรียกว่า วัดหลังศาล เนื่องจากเดิมมีศาลเจ้าพ่อปากน้ำ ตั้งอยู่ตรงกลางระหว่างวัดกับหมู่บ้าน เป็นที่เคารพของประชาชนในหมู่บ้านหลังศาลและใกล้เคียง แต่ปัจจุบันไม่มีศาลแห่งนี้แล้ว วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541
วัดมีอุโบสถและวิหารที่สร้างได้อย่างวิจิตรตระการตา สิ่งศักดิ์สิทธิ์ภายในวัด ได้แก่ พระพุทธรูปหลวงพ่อทันใจ องค์พระมหากัจจายนะ ทรงขันน้ำพระพุทธมนต์ 76 จังหวัด สีทองอร่าม ความสูงกว่า 20 เมตร วัดยังมีวัตถุมงคลที่โด่งดังได้รับความนิยมก็คือ พระปิดตาเลิศประสิทธิลาภ รุ่นมหาลาภ
สมาคมการแพทย์อเมริกัน
สมาคมการแพทย์อเมริกัน (American Medical Association; AMA) เป็นสมาคมซึ่งก่อตั้งเมื่อปี 1847 และขึ้นทะเบียนตามกฎหมายเมื่อปี 1897 โดยเป็นสมาคมและล็อบบีกรุ๊ปของแพทย์ที่ใหญ่ที่สุดในสหรัญอเมริกา ประกอบด้วยสมาชิกที่เป็นนักศึกษาแพทย์, แพทย์ทั้งผู้ได้รับวุฒิแพทยศาสตร์บัณฑิต (MD) และ วุฒิบัตรแพทย์ออสทีโอพาธิก (DO) ในสหรัฐ
เอเอ็มเอมีเป้าหมายเพื่อ "สนับสนุนศาสตร์และศิลป์แห่งการแพทย์และการพัฒนาของสาธารณสุข" และเป็นผู้ตีพิมพ์วารสาร JAMA รวมถึงรายการประมวลหลักเกณฑ์แพทย์เฉพาะทางซึ่งเป็นหลักมาตรฐานของสหรัฐในการระบุสาขาเฉพาะทางเวชปฏิบัติของแพทย์
เอเอ็มเออยู่ภายใต้การปกครองของสภาผู้แทนรัฐ (House of Delegates) as well as a board of trustees in addition to executive management. และมีหน้าที่ดูแลหลักจริยธรรมแพทย์เอเอ็มเอ (AMA Code of Medical Ethics) ซึ่งเป็นหลักมาตรฐานของการปฏิบัติของแพทย์ และ มาสเตอร์ไฟล์แพทย์เอเอ็มเอ ซึ่งเป็นที่เก็บข้อมูลแพทย์ในสหรัฐ
ประธานสมาคมคนปัจจุบันนับตั้งแต่เดือนมิถุนายน 2020 คือ พญ. ซูซาน อาร์. ไบเลย์ (Susan R. Bailey) แพทย์ผู้เชี่ยวชาญด้านอาการแพ้และอิมมูนโนวิทยา จากรัฐเท็กซัส เธอเป็นแพทย์หญิงคนที่สามติดต่อกันเป็นครั้งแรกที่ดำรงตำแหน่งประธานสมาคมเอเอ็มเอ